open-index/open-wikipedia-markdown huggingface dataset:
Amor a mil

***Amor a mil*** Caracol Televisiónek eta Buena Vista Internacionalek 2001ean ekoitzitako kolonbiar telenobela bat izan zen. Manolo Cardona eta Patricia Vásquezek protagonizatua eta Margarita Ortega eta Luis Fernando Hoyosen parte hartze antagonistarekin. Automobilismoaren munduan girotu zen, telebista kateak espero zuen bezain ondo hasi ez zen arren.

## Sinopsia 
Hau Alejandra eta John Hectorren istorioa da. Alejandra abiaduraren zale sutsua da, beti amestu du korritzearekin, baina bere aitak galerazi egiten dio. John Hector kotxeenganako zapuztutako pasio bat duen auzoko mekanikari bat da.

Alejandra Gabriel izeneko pilotu ezagun batekin ezkonduko da. Baina euren harremana John Hector bere bizitzara iristearekin batera mehatxatua geratuko da.

## Aktoreak 
* Patricia Vásquez: Alejandra Guerrero
* Manolo Cardona: John Héctor Afanador
* Margarita Ortega: Magnolia Guzmán
* Luis Fernando Hoyos: Gabriel Ferrara
* Julio César Luna: Augusto Guerrero
* Karen Martínez: Diana McKenzie
* Hernando Casanova: Vicente Secretario
* Fernando Arévalo: Roberto Gordillo
* Patricia Polanco: Mila de Ferrara
* Carlos Humberto Camacho: Enrique Guerrero
* Javier Gnneco: Manuel Guzmán
* Julián Román: Kevin Abelardo McKenzie
* Joavany Álvarez: Camilo Yucatán
* Claudia Arroyave: Isabel Afanador
* John Ceballos: Gerardo “Geraldine”
* Julio Escallón: Mario Francisco 'Pacho' Jaimes
* Álvaro Lemmon: Jesús McKenizie
* Andrés Martínez: Sebastián Yucatán
* Luis Alfredo Velasco: Gustavo
* Consuelo Moure: Miryam de Guerrero
* Gloria Gomez

## Fitxa teknikoa 
* **Zuzendaritza:** Harold Trompetero / Sergio Osorio
* **Istorioa:** Natalia Ospina
* **Libretoak:** Natalia Ospina / Andrés Salgado
* **Ekoizle exekutiboa:** Mauricio Ruiz
* **Edizioa:** Luz Dary Alarcón
* **Zuzendari laguntzailea:** Luís Orjuela
* **Musika departamendua:** Alejandro Gómez

## Zuzendaritza 
Harold Trompeterok istorioaren 100 atal zuzendu zituen, eta Sergio Osorio arduratu zen gainontzeko atal guztietaz.

## Kanpo estekak
Soiuz 5

**Soiuz 5** 1969ko urtarrilak 15ean Baikonurreko kosmodromotik jaurtitako Soiuz 7K-OK ontzi baten misio tripulatu bat izan zen. Hiru astronautak osatutako tripulazioa zuen eta bere misioa jada orbitan zegoen Soiuz 4rekin elkartzea zen.

Jaurtiketa baino 25 minutu lehenago arazo bat gertatu zen ontziko sistema elektrikoaren zatietako batekin, ordezkatua izan zelarik. Ontziko eskotilako lau pernoetako hiru bakarrik jarri zirela ere aurkitu zen, baina hala ere airera zitekeela erabaki zen.

Soiuz 5a orbitan aurkitu eta elkartu zen Soiuz 4rekin, bere tripulatzaileetako bi beste ontzira pasatuz eta bertan Lurrera itzuliz bertako jatorrizko tripulatzailearekin batera.

Itzulera saiatzean, Soiuz 5eko bersarrera kapsula zerbitzu modulutik banatzerik lortzen ez zela aurkitu zen, aurrealdea aurrean zuela bersartu izan behar zuelarik, potentzialki hondagarria, ezkutu termikoak babestu gabeko zatia baitzen. Azkeneko unean, bersartze modulua zerbitzukoarekin elkartzen zuten pernoak urtu egin ziren bersarreraren beroagatik, eta bersarrera modulua berorientatu egin zen ezkutu termikoa aurrean jartzeko, bertako tripulatzaile bakarra zen Boris Volinov salbatuz, bersarrera mota balistikokoa izan zen eta grabitatearen azelerazioa bederatzigatik biderkatu zen arren. Volinovek zenbait hortz hautsi zituen lurreratzean lurreratzea leunago egiten duten suziri sistemaren akats bategatik. Soiuz 5 Ural mendietan lurreratu zen, aurreikusitako lurreratze puntutik ehunka kilometrotara. Volinovek kapsulatik bere kabuz irtetea erabaki zuen, erreskate taldeak hara iristeko orduak behar izango zituela eta tokiko tenperatura -38&nbsp;°Ckoa zela bai baitzekien. Hango biztanle baten etxean babestu zen erreskate taldea iritsi zen arte.

## Tripulazioa 
**Jaurtiketan**
* Boris Volynov (komandantea)
* Aleksei Jeliseiev (hegaldi ingeniaria)
* Evgeni Khrunov (espezialista zientifikoa)

**Lurreratzean**
* Boris Volinov (komandantea)

## Laguntza tripulazioa 
* Anatoli Filiptxenko (komandantea)
* Viktor Gorbatko (hegaldi ingeniaria)
* Valeri Kubasov (espezialista zientifikoa)

## Erreserba tripulazioa 
* Anatoli Kuklin (komandantea)
* Vladislav Volkov (hegaldi ingeniaria)
* Piotr Kolodin (espezialista zientifikoa)

## Kanpo estekak
1917 Cuyo

**1917 Cuyo** Amor asteroide bat da, hau da, Lurretik gertuko asteroide bat. Asteroide gerrikoan aurkitutako 1917. asteroidearen izena da. 1968ko urtarrilak 1ean aurkitu zuten Carlos Ulrrico Cescok eta A. G. Samuelek El Leoncito Behatokitik. Bere behin-behineko izendapen zientifikoa **1968 AA** zen. Bere izena Cuyoko Unibertsitateagatik jasotzen du.

## Kanpo estekak
1918 Aiguillon

**1918 Aiguillon** asteroide gerrikoan aurkitutako 1918. asteroidearen izena da. 1968ko urriak 19an aurkitu zuen Guy Souliek Bordeletik. Bere behin-behineko izendapen zientifikoa **1968 UA** zen. Bere izena Aiguillon frantziar udalerriagatik jasotzen du.

## Kanpo estekak
1919 Clemence

**1919 Clemence** asteroide gerrikoan aurkitutako 1919. asteroidearen izena da. 1971ko irailak 16an aurkitu zuten Carlos Ulrrio Cescok eta Gibson J.k El Leoncitotik. Bere behin-behineko izendapen zientifikoa **1971 SA** zen. Bere izena Gerald Maurice Clemence astronomoagatik jasotzen du.

## Kanpo estekak
1920 Sarmiento

**1920 Sarmiento** asteroide gerrikoan aurkitutako 1920. asteroidearen izena da. 1971ko azaroak 11n aurkitu zuten Carlos Ulrrico Cescok eta Gibson J.k El Leoncitotik. Bere behin-behineko izendapen zientifikoa **1971 VO** zen. Bere izena Domingo Faustino Sarmiento argentinar presidente ohiagatik jasotzen du.

## Kanpo estekak
Oriole Park at Camden Yards

**Oriole Park at Camden Yards** AEBetako Maryland estatuko Baltimore hirian dagoen beisbol estadio bat da. Baltimore Orioles taldearen jokalekua da.

## Historia 
**Oriole Park at Camden Yards** Oriole Park zaharra ordezkatzeko pentsatu zen. Estadio hau HOK Sportek planeatu zuen. Eraikuntza 1989an hasi zen eta 2 urte eta 9 hilabete iraun zuen. Estadioak Oriole Park zaharraren izena jasoko zuen, baina garaiko Marylandeko gobernatzaileak estadioa Camden Yards izendatzea egokiagoa zela uste izan zuen. Eztabaida luze baten ondoren estadioak bi izenak erabil zitzala erabaki zen, hala, Oriole Park at Camden Yards deituz.

Irudi:Oriole_Park_at_Camden_Yards_1996.png|1996an.
Irudi:Oriole_Park_Conway_Street.JPG|Kanpoaldea.
Irudi:Babe Ruth statue.jpg|Babe Ruthen estatua.
Irudi:Oriole Park at Camden Yards 2016 1.JPG|Barnealdearen ikuspegi panoramikoa 2016an.

Estadioa 1992ko apirilak 6an ireki zen Baltimore Orioles eta Cleveland Indians taldeen arteko partida batekin. Estadio honek eragina izan du AEBetako zenbait beisbol estadioren eraikuntzan. Honakoak esate baterako:

* U.S. Cellular Field Chicagon
* Progressive Field Clevelanden
* Rangers Ballpark in Arlington Arlington (Texas)
* Coors Field Denverren
* Turner Field Atlantan
* Chase Field Phoenixen
* Safeco Field Seattlen
* AT&T Park San Franciscon
* Minute Maid Park eHoustonen
* Comerica Park Detroiten
* Miller Park Milwaukeen
* PNC Park Pittsburghen
* Great American Ball Park Cincinnatin
* Petco Park San Diegon
* Citizens Bank Park Filadelfian
* Busch Stadium St. Louisen
* Nationals Park Washington Hirian
* Citi Field New Yorken
* Yankee Stadium New Yorken
* Target Field Minneapolis

## Kanpo estekak 
* Oriole Park at Camden Yards estadioa. Baltimore Orioles taldearen webgunea
Mullingarreko katedrala

**Mullingarreko Kristo Erregearen katedrala** Mullingareko eraikin aipagarriena da. Katedral katolikoa da eta Meatheko diozesia bertan dago.

## Historia 
Sortzez Garbiaren katedrala ordezkatzeko planak 1920an hasi ziren, katedrale berriaren diseinuak onartzerakoan. Dublingo *William Byrne & Sons* arkitektuek pizkundeko estiloan egitea pentsatu zuten. 1933an hasi zen eraikuntza eta 1936an inauguratu zen. Sagaratu aldiz 1939ko abuztuaren 6an egin zen, Bigarren Mundu Gerra deklaratu zen egun berean.

## Katedrala 
55 metrotako altuera duten bi dorre ditu, bakoitzak brontzezko gurutze erraldoia daukalarik gainean. Katedralean 5.000 pertsonentzako lekua dago.
thumb|ezkerrera|250px| Mosaikoa
Barnealdean bereziki aipagarriak dira mosaikoak. Boris Anrep errusiarraren lanak dira.

## Kanpo estekak 
*  Diozesiaren webgunea
King Moody

**Robert "King" Moody** (New York, 1929ko abenduaren 6a - 2001eko otsailaren 7a), Estatu Batuetako aktorea izan zen.

Antzezlanik ospetsuena Shtarker *Get Smart* telesailean izan arren, iragarkietan Ronald McDonald eta *Teenagers From Outer Space* telesailean kapitaina ere antzeztu zituen. *Bonanza*, *Chips*, *Combat*, *The Man From U.N.C.L.E.*, *Dragnet * edo *Sea Hunt* bezalako film eta telesailetan ere lan egin zuen.
Inguratu Kongresua

[thumb|400px|[Poliziak **Inguratu Kongresua** protestako manifestariak kolpatzen.]]

**Inguratu Kongresua** izeneko protesta 2012ko irailean Madril hiriburuan Espainiako Kongresuaren inguruetan izandako mobilizazio multzo bat da, *En Pie plataforma* deiturik eta M-15 mugimenduko hainbat asanbladaren atxikimendua izan zuena. Protestaren helburuak Espainiako gobernuaren dimisioa, prozesu eratzaile berria eta indarrean dagoen sistema sozioekonomikoaren aldaketa dira. Lehen protesta 2012ko irailaren 25ean izan zen eta milaka lagun bildu zituen Kongresuaren inguruetan segurtasun neurri zorrotzen artean. Poliziak egindako erasoen ondorioz, 64 zauritu eta 35 atxilotu izan ziren. Poliziaren jokabide bortitzak gaitzespen ugari eragin zituen gizartean, Espainiako Gobernuak poliziaren jarduna goresten zuen bitartean. Bilkurak irailaren 26an, istilurik gabe, eta 29an, bi atxilotu eta istilu arinekin, errepikatu ziren.

Plataformak urriaren 23, 25 eta 27rako ere bilkurak deitu zituen. Urriaren 23koa Madrilgo Kongresuaren aurrean burutu zen. Urriaren 25ean mobilizazioak deszentralizatuak izan ziren, estatuko hirietan zehar, kasu askotan legebiltzar autonomikoen aurrean. Urriaren 27rako estatu osoko protesta gunea Madril izan zen berriz ere. Madrilgo protesta gunearen inguruetan polizia unitate asko zabaldu zire baina ahal ere ez zen istilurik izan. Poliziek, ordea, identifikazio ugari egin zituzten, urriaren 27an Madrilgo hiriburura protesta egiteko antolatu ziren autobusetako herritarrak barne. Azken protesta honetan, Kongresuan berriki onartutako aurrekontu proiektuaren aurka mezuak zabaldu ziren bereziki.

2013ko apirilaren 25erako beste bilkura baterako deia zabaldu zen. Aurretik poliziak segurtasun-neurri zorrotzak hartu zituen. Bilkuran zehar poliziak kargatu eta atxiloketa zenbait ere burutu zituen. Ohartzekoa da Espainiako hedabide nagusiek bilkura indakeriazaleek deituta izan zela adieraziz zabaldutako mezua. Giro horretan, poliziak Madrilgo Unibertsitate Konplutensean lagun batzuk atxilotu zituen bilkuraren aldeko itxialdi batean.

## Ikus, gainera 
* 2011-2012ko murrizketa sozialen aurkako protestak Espainian

## Kanpo estekak
1910 Mikhailov

**1910 Mikhailov** asteroide gerrikoan aurkitutako 1910. asteroidearen izena da. 1972ko urriak 8an aurkitu zuen Liudmila Zhuravlyovak Nauchnyjetik. Bere behin-behineko izendapen zientifikoa **1972 TZ1** zen. Bere izena Aleksandr Aleksandrovitx Mikhailovgatik jasotzen du.

## Kanpo estekak
Valle de Cofrentes

**El Valle de Cofrentes** Valentziar Herrialdeko eskualdea da, Ayora/Aiora hiriburua duena. Espainieraz batzuetan **Valle de Ayora**, **Serranía de Ayora** edo **Valle de Cofrentes-Ayora** izenak ere ematen zaizkio, herri nagusiaren izena islatu nahian. Katalanez antzekoa gertatzen da: ohiko izena **la Vall de Cofrents** bada ere, '''la Vall d'Aiora**, **la Serrania d'Aiora** edota **la Vall de Cofrents-Aiora'* ere baliatzen dira.

Tokiko hizkuntza espainiera da.

## Geografia 
Iparraldean Requena-Utiel eta Hoya de Buñol ditu, ekialdean Canal de Navarrés, hegoaldean Corredor de Almansa eta mendebaldean Manchuela; azken bi eskualdeak Gaztelakoak dira.

Eskualdeak 7 udalerri ditu, 1.141,20 km²ko azalera du eta 2005ean 10.491 biztanle zituen.

## Udalerriak 
## Ikus, gainera 
* Valentziar Herrialdeko eskualdeak
* Ayora

## Kanpo estekak 
*  Alto Palancia *País Valencià, poble a poble, comarca a comarca'' webgunean.
1909 Alekhin

**1909 Alekhin** asteroide gerrikoan aurkitutako 1909. asteroidearen izena da. 1972ko irailak 4an aurkitu zuen Liudmila Zhuravlyovak Nauchnyjetik. Bere behin-behineko izendapen zientifikoa **1972 RW2** zen. Bere izena Aleksandr Aleksandrovitx Alekhin xake jokalariagatik jasotzen du. Leo konstelazioko 9,1 magnitudeko izar bat itzaldu zuen 2008ko azaroak 30ean.

## Kanpo estekak
Paretoren printzipioa

**Paretoren printzipioa** ekonomia eta beste arloetan behatutako lege enpirikoa da, kausa eta faktore guztietatik %20ek ondorio eta emaitza guztien %80a ekartzen dutela ezartzen duena. Vilfredo Pareto ekonomialariak planteatu zuen XX. mendean, Italiako lur sailen %80ak lur jabeen %20aren eskuetan zegoela behatu zuenean. Ohartarazi behar da lege enpirikoa gutxi gorabeherakoa dela, 80+20=100 berdintza halabeharrez azaltzen dela eta praktikan bi balioen batura 100tik gorakoak nahiz beherakoak izan daitezkeela.

Lege hau beste esparru askotan erabiltzen da egun, ekonomian, kudeaketan zein bezeroen bilaketan.

## Erreferentziak 
## Kanpo estekak 
* Pareto printzipioa, Gizapedian.
Pentagono (argipena)

**Pentagonoa** (πεντάγωνον hitz elkarte grekotik sortutako hitza, πεντά, "bost" eta γωνον, "angeluak") bost aldeko poligonoari deritzo, eta hainbat erabilera ditu:

* Pentagonoa, bost aldeko poligonoa;
* Pentagonoa, Ameriketako Estatu Batuetako eraikina.
1921 Pala

**1921 Pala** asteroide gerrikoan aurkitutako 1921. asteroidearen izena da. 1973ko irailak 20an aurkitu zuen Tom Gehrelsek Palomar Behatokitik. Bere behin-behineko izendapen zientifikoa **1973 SE** zen. Bere izena Pala izeneko tribu indigena baten omenez jasotzen du.

## Kanpo estekak
1922 Zulu

**1922 Zulu** asteroide gerrikoan aurkitutako 1922. asteroidearen izena da. 1949ko apirilak 25ean aurkitu zuen Ernest Leonard Johnsonek Johannesburgotik. Bere behin-behineko izendapen zientifikoa **1949 HC** zen. Bere izena zulu hegoafrikar etniagatik jasotzen du. Hekubaren Hutsunea izena duen Kirkwooden hutsunean dago, honen ondorioz Jupiterrekin 2:1eko orbita erresonantzian dagoelarik.

## Kanpo estekak
Ennell aintzira

**Ennell aintzira** (ingelesez *Lough Ennell*, irlanderaz *Loch Ainninn*) Irlandaren erdialdean dagoen Westmeatheko konderriaren hiriburua den Mullingarren ertzean dago.

Glaziar motako aintzira da. Brosna ibaia Mullingarren parean sartzen da eta Nure aldean ateratzen da. Ez da aintzira handia eta sakonera ere txikia du, lakuaren bi herenek ez baitute 8 metrotako sakonera gainditzen, eta erdiak ozta ozta hartzen ditu 3 metroak.

## Jonathan Swift 
Jonathan Swift idazlea bertan izaten zen oporretan. Behinola aintziraren erdian txalupa batean zegoela Nureko jendea txikia ikusten zela iruditu zitzaion eta ideia hau erabili zuen Gulliverren bidaiak liburua idazteko. Berak Lilliput deitu zion eta ordutik aurrera bertakoak ere Lilliput izena eman zioten Nure herriari.

## Iruditegia 

Irudi:Lough ennell ireland.png
Irudi:IMG LoughEnnel0869.jpg
Irudi:Lough-ennell-co-westmeath.jpg
Irudi:IMG LoughEnnel5368a.jpg

## Ikus, gainera 
* Irlandako aintziren zerrenda

## Kanpo estekak
1923 Osiris

**1923 Osiris** asteroide gerrikoan aurkitutako 1923. asteroidearen izena da. 1960ko irailak 24an aurkitu zuten Cornelis Johannes van Houtenek, Ingrid van Houten-Groeneveldek eta Tom Gehrelsek Palomar Behatokitik. Bere behin-behineko izendapen zientifikoa **4011 P-L** zen. Bere izena egiptoar mitologiako Osiris jainkoagatik jasotzen du.

## Kanpo estekak
Derravaragh aintzira

**Derravaragh aintzira** (ingelesez *Lough Derravaragh*, irlanderaz *Loch Dairbhreach*) Irlandaren erdialdean dagoen Westmeatheko konderrian dago.

Konderriko hiriburua den Mullingarretik iparraldera kokaturik dago. Italiako penintsularen itxura du, luzea eta hestua. Hezeguneek, belardiek eta basoek inguratzen dute, eskas populaturik dagoen eremuan. Shannon ibaiaren adarra den Inny ibaiak elikatu eta husten du aintzira. Westmeatheko muinorik altuena den Knockeyon aintziraren hego-ekiladean dago.

## Ikus, gainera 
* Irlandako aintziren zerrenda

## Kanpo estekak
Intel Core i3 (Nehalem)

**Intel Core i3** 32 nanometrotan fabrikatutako gama baxuko mikroprozesagailu mota bat da. Lehenak 2010 hasieran hasi ziren merkaturatzen.

## Teknologia 
2010eko urtarrilak 7an, Intelek lehen Core i3 prozesagailua merkaturatu zuen. Nukleo bikoitzeko prozesagailuak dira, integratutako prozesagailu grafikoarekin, GPU delakoa, Intel HD deiturikoa eta 733 MHztan funtzionatzen duena. 2 mailako 4 caché MiB dituzte, eta DDR3rentzako memoria kontrolagailua 1,33 MHztaraino. Turbo Boost funtzioa ez dago abildua, baina HyperThreading teknologia aktibatua dago.

## Kanpo estekak
Ree aintzira

**Ree aintzira** (ingelesez *Lough Ree*, irlanderaz *Loch Rí* edo *Loch Ríbh*) Irlandaren erdialdean dagoen aintzira da, Shannon ibaiak eratzen duen hiru laku handietako bat. Hiru konderritan zabaltzen da, Leinsterreko Longford eta Westmeath eta Connachteko Roscommon. Aintziraren iparraldean Lanesboro herria dago eta hegoaldean Athlone.

thumb|ezkerrera|150px| Shannon ibaiko aintzirak.

Aintziraren iparraldean Inchcleraun (irlanderaz *Inis Cloithreann*) uhartea dago eta monasterio bat dago gainean. Maeve erregina bertan hila izan zela esaten da. Vikingoak ere ibili ziren inguruan. Uharte txiki gehiago ere badaude baina 1950etik aurrera ez da inor bizi beraietan.

Shannon ibaiak eratzen dituen hiru aintzira nagusien artean erdian dagoena da.

## Ikus, gainera 
* Irlandako aintziren zerrenda

## Kanpo estekak
Clonyn gaztelua

**Clonyn gaztelua** Irlandako Westmeatheko konderriko Delvin herrian kokaturik dago, Mullingar hiriburutik 18 kilometrora.

## Historia 
1181ean Hugh de Lacyk eraiki zuen jadanik gaztelu bat bere anaiordea zen Sir Gilbert de Nugent frantziarrarentzat. Berau Delvinekobaroia bihurtu zen orduan. Gaztelu honen aztarnak oraindik ikus daitezke. 1639an Richard Nugent Westmeatheko lehen kondeak gaztelu berria eraiki zuen, *Clonyn gaztelua*.

Aipagarria da Bigarren Mundu Gerran 97 haur judu hartu zituela bertan bizitzeko.

## Kanpo estekak
Gorutz

**Gorutz Taldea** hainbat euskal herritar artistaren taldea izan zen. 1974ko otsailaren 9an izan zen Gorutz taldearen aurkezpena, Eibarko Euskadiko Kutxaren aretoan. Taldearen sortzaileak lau izan ziren: Fernando Beorlegi, Daniel Txopitea eta Iñaki Larrañaga Iglesias pintoreak, eta Marino Plaza zeramista.

Garai hartan, Euskal Herrian egiten zen paisaia idealista eta margolan kostunbristatik aldentzeko asmoz osatu zen. Hitz gutxitan esanda, bide berriak ikertzeko eta elkarrekin erakusketak antolatzeko helburuarekin. Partaideek norberaren garapen askea, artearen askatasuna eta elkar laguntza izan zituzten oinarri. Juan San Martinek 1977an, Gorutz taldeari buruz horrela idatzi zuen Egoibarra aldizkarian: "...bere kideek bide abangoardistak jarraitzeko konpromezua hartu dute...Gorutzekoek ondo asko dakite egite-teknikak artistarentzako baliabideak direla -eta ez helburuak- interpretazioan askatasun osoz sortzeko".

Gorutz taldearen lanak Eibarren, Elgoibarren, Gernikan, Irunen, Gasteizen eta Iruñean izan ziren ikusgai, besteak beste. Geroago, artista bakoitzak indibidualki bere bideari ekingo zion. Baina, 2004an, *Reencuentro Grupo Gorutz* erakusketa kolektiboa izan zen, Egia kultur etxean (Donostia), eta hau izan zen Gorutz taldearen azken erakusketa.

## Lanak 
Fernando Beorlegik eta Daniel Txopiteak oinnarri sozial eta errealista zuen errealismo magiko bat jorratu zuten, eta Iñaki Larrañaga berriz abstrakto-geometriko batean murgilduko zen.

## Bibliografia 
* DE CASTRESANA, Luis; LÓPEZ, Alberto: "Grupo Gorutz: Beorlegui", en *Caja Laboral*,1975.

## Hemerografia 
* ARANBERRI MENDIZABAL, Luís Alberto: "Artea-Gorutz Taldea", en "Zeruko Argia 649", 1975.
* “Beorlegui, Larrañaga y Txopitea en Irún” en "La Voz de España", San Sebastián 2 de mayo de 1975.
* “Larrañaga, Txopitea y Beorlegui”, en "Deia", 13-12-77.

## Kanpo estekak 
* Fernando Beorlegi, Gorutz taldeari buruz hitz egiten (ETB 1).
* Juan San Martin: "Gorutz izeneko artista taldea sortu da Eibarren".
*  Gorutz taldearen hiru kideren erakusketa, 1977an
* 'Reencuentro. Grupo Gorutz' (2004)
* Fernando Beorlegiren webgunea
* Daniel Txopitea sorkuntza bideetan
* Marino Plaza
* Iñaki Larrañaga: Debako Andra Mari Elizaren Klaustroan izandako erakusketa (Deba 2012)
* Arte adierazpenak (XIX.-XX.mendeak). Atlas Historikoa
* Gorutz Taldea / Euskaltzaindia
* Oteizaren "Txopitea eta Pakea" anbulategi parean ipini dute (2013).
* Gorutz Artista Taldea
Arrandale

**Arrandale** Intelen mikroprozesagailu baten klabezko izena da, *mobile Intel Core* i3, i5 eta i7 bezala merkaturatzen dena. Idaztokiko *Clarkdale* prozesagailuarekin estuki lotua dago: biek erabiltzen dute 32 nanometroko Westmere bertsioan oinarritutako nukleo bikoitza, Nehalem mikroarkitekturaren sinplifikazioa dena, eta biek dituzte grafiko integratuak, baita PCI Express eta DMI loturak ere.

Arrandale mobile Intel Core 2, Celeron eta Pentium Dual Core prozesagailuetan erabiltzen den Penryn prozesagailuan oinarritutako 45 nanometroko Intel Core mikroarkitekturaren oinordekoa da. Penrynek ohi ipar zubi eta hego zubi bat erabiltzen dituen bitartean, Arrandalek jada baditu ipar zubiaren osagai nagusiak, memoria kontrolagailua, PCI Expressa kanpo grafikoetarako, grafiko integratuak eta DMI konektorea direnak, hala, beraz ipar zubi banandurik edo Lynnfield bezalako grafiko diskretorik gabeko sistema konpaktuagoak eraikitzea posible delarik. Arrandalen prozesagailu paketeak bi die, 32 nanometroko benetako prozesagailua I/O konektoreekin eta 45 nanometroko grafiko kontrolagailua memoria interfazarekin ditu.

Arrandale 2010eko urtarrilak 7an merkaturatu zen, urte horretako Consumers Electronic Shown.

## Kanpo estekak
Tímea Nagy

**Tímea Nagy** (Budapest, 1970eko abuztuak 22) hungariar eskrimalari ohi bat da, ezpata modalitatekoa. Olinpiar Jokoetan bi urrezko domina irabazi zituen.

## Palmaresa 
### Olinpiar Jokoak 
* Urrezko domina 2000ko Udako Olinpiar Jokoetako banakako ezpata proban (Sydney)
* Urrezko domina 2000ko Udako Olinpiar Jokoetako banakako ezpata proban (Atenas)

### Munduko Eskrima Txapelketa 
#### Urrezko dominak 
* 1992ko Munduko Eskrima Txapelketako taldekako ezpata proba (Habana)
* 1993ko Munduko Eskrima Txapelketako taldekako ezpata proba (Essen)
* 1995eko Munduko Eskrima Txapelketako taldekako ezpata proba (Haga)
* 1997ko Munduko Eskrima Txapelketako taldekako ezpata proba (Lurmutur Hiria)
* 1999ko Munduko Eskrima Txapelketako taldekako ezpata proba (Seul)
* 2006ko Munduko Eskrima Txapelketako banakako ezpata proba (Turin)

#### Brontzezko dominak 
* 2003ko Munduko Eskrima Txapelketako taldekako ezpata proba (Habana)

### Europako Eskrima Txapelketa 
#### Urrezko dominak 
* 1995eko Europako Eskrima Txapelketako banakako ezpata proba (Keszthely)

#### Zilarrezko dominak 
* 2006ko Europako Eskrima Txapelketako taldekako ezpata proba (Esmirna)
* 2007ko Europako Eskrima Txapelketako taldekako ezpata proba (Gante)

#### Brontzezko dominak 
* 1999ko Europako Eskrima Txapelketako taldekako ezpata proba (Bolzano)
Heptagono

{{Infobox poligonoa
| izena        = Heptagono erregularra
| irudia       = Regular_polygon_7.svg
| mota         = Poligono erregularra
| aldeak       = 7
| schläfli     = {7}
| coxeter      = 
| simetria     = D7, 2×7 ordena
| azalera      =  \simeq 3,634 a^2.

| angelua      = \simeq 128,571°
| propietateak = ganbila, ziklikoa, aldeberdina, isogonala
}}

Geometrian, **Heptagonoa** zazpi alde eta zazpi angelu dituen poligonoa da. Izena antzinako grezieratik dator: ἑπτάγωνον, ἑπτά (*hepta*, “zazpi”) eta γωνον (''gonon, “angelua” edo “izkina”).

## Heptagono erregularra 
### Propietateak 
Aldearen luzera a bada:
* Azalera: A = \frac{7}{4}a^2 \cot \frac{\pi}{7} \simeq 3,633912444 a^2
* Perimetroa: P = 7a\,\!

## Ikus, gainera 
* Heptagrama
* Marrazketa geometrikoa
 
## Kanpo estekak 
* 
*  Definition and properties of a heptagon Webgune elkarreragilea
Leon Bilbao

**Leon Bilbao Ibarretxe** (Artea, 1916ko abenduaren 19a- *ibidem* 1990eko azaroaren 18a) euskal albokaria izan zen.

## Biografia 
[thumb|256x256px|Leon Bilbao albokari buruz ([Euskal Herriko Ahotsak|Ahotsak.eus proiekturako)]]
Arratiako Presalde baserrian jaio zen, eta Artean bizi izan zen. Hamabi urte zituela erakutsi zion bere aita Jose Marik alboka jotzen. Jotzeaz gain albokagile trebea zen Leon. Maurizia Aldeiturriaga pandero-jotzailearekin eta Bonifazio Arandia Fasio trikitilariarekin batera jotzen zuen maiz, eta hainbat diskoren grabaketan parte hartu zuen. Leon Bilbao eta Silbestre Elezkano *Txilibrin* azken euskal albokari tradizionalak izan ziren.

1990. urtean hil zen Artean, Erandioko artisau feriara zihoala.

## Argitaratutako diskografia 
* *Leon, Maurizia, Fasio eta Basilio* - Alboka eta Trikitixa (1998)
* *Euskal Herriko Soinu Tresnak*, Juan Mari Beltran (1985)

## Erreferentziak
Galdrabók

thumb|190px| *Galdrabók* liburuaren orri bat.
***Galdrabók***, islandieraz "Magia Liburua", oso liburu bitxia da. Berez, grimorio bat da, hau da, magia egiteko aholkuak biltzen dituen liburua. Lan honen lehenengo erreferentzia 1600 urtearen ingurukoa da. . Data horretatik 47 aipamen jasotzen dituen eskuizkribu txiki bat ezagutzen da. Testuak runak erabiliz, Islandiako ikur magikoak erabiliz eta latinez daude jasota. Zalantzarik gabe esan daitek Islandiako Erdi Aroaren magia liburu garrantzitsuena dela.

Antza, liburua lau egile desberdinek idatzi zuten, hiru islandiarrak eta laugarren bat danimarkarra.  Lehenengo testuak XVI. mende hasierakoak izan daitezke. 1921an Natan Lindqvistek suedierazko itzulpen bat argitaratu zuen. 1989an Stephen Flowersek ingelesezko edizioa argitaratu zuen.

## Liburuaren edukiak 
Esan dugun bezala liburuak 47 aipamen magikoak biltzen ditu. Gaiak oso desberdinak dira:
* Islandiako ikur magikoak
* Belarrak erabiltzeko argibideak
* Hel egiteak, bai deabruei bai Iparraldeko mitologiako jainkoei.
* Babesteko araoak: begizkoaren aurka, buruko minaren aurka, pestearen aurka...
* Beste pertsonengan beldurra sor arazteko aholkuak.
* Animaliak akabatzeko aholkuak.
* Lapurrak ezagutzeko aholkuak.
* Emakumeak sorgintzeko aholkuak.

## Ikus baita ere 
* Aegishjalmur
* Grimorio

## Erreferentziak 
## Bibliografia 
* Flowers, Stephen (1989). *The Galdrabók: An Icelandic Grimoire*. 
* Lindqvist, Natan (1921). *En isländsk svartkonstbok från 1500-talet*. Uppsala.
* Matthías Viðar Sæmundsson (1992). *Galdrar á Íslandi*. Reykjavík: Almenna bókafélagið. 

## Kanpo estekak 
Stephen Flowersek egindako edizioa PDFn
Un día normal

***Un día normal*** Juanes kolonbiar musikari eta kantagilearen bigarren bilduma da, 2002an argitaratu zena. Bilduma honen 5 milioi kopia saldu dira.

## Abestiak 
# *A Dios le pido
# *Es por ti
# *Un día normal
# *La paga
# *La única
# *Luna
# *Un día lejano
# *Mala gente
# *Fotografía* (Nelly Furtadorekin bikotean)
# *Desde que despierto
# *La historia de Juan
# *La noche

## A dios le pido 
2002ko apirilean, *Un día normal* bildumaren lehen singlea AEB eta Latinoamerika guztiko irrati estazioetara bidalia da. *A Dios le pido* izenburukoa, abestia Jainkoak gure familiak, etorkizuneko seme-alabak eta hurbileneko pertsonak bedeinka eta babes ditzala eskatzen duen otoitz alai bat da. Abestia laster bihurtzen da bakearentzako ereserkia Latinoamerika guztian, lehen postura iritsiz hiru kontinenteren artean banatutako hamabi herrialdetan. *A Dios le pido* 47 astez jarraian egon zen Billboardeko *Hot Latin Tracks'' zerrendan (gehienak 5. postuan). Kolonbian, abestia lau hilabete baino gehiagoan egon zen lehen postuan. Egundaino, bilduma honen 5 milioi kopia baino gehiago saldu dira mundu osoan.

"intentsitate goibeleko bake otoitz bat" (New York Times)

"gerran murgildutako nazio batentzako hatsa" (Associated Press)

"urteko singlerik hoberena" (Chicago Sun Times)

"berehalako klasiko bat" (L. A. New Times)

"sakratua eta sexia, bizitzarako eskari bat, inporta zaizkigunei Maite Zaitut esateko bizitza minutu bat gehiago izateko eskaria" (Chicago Tribune)

## Kanpo estekak
A Dios le pido

***A Dios le pido*** (lehen postuan 15 herrialdetan) Juanes kolonbiar musikari eta kantagilearen *Un día normal* bildumako lehen singlea da.

2002ko apirilean, *Un día normal*eko lehen singlea AEB eta Latinoamerika guztiko irrati estaziotara bidaltzen da. "A Dios le pido" deitua, abestia Jainkoak gure familiak, etorkizuneko seme-alabak eta hurbileko pertsonak bedeinka eta babes ditzan eskatzen duen otoitz alai bat da. Abestia berehala bihurtu zen bakearentzako ereserki bat Latinoamerika guztian, lehen postura iritsiz hiru kontinentetan banatutako hamabost herrialdetan. *A Dios le pido* 47 astez jarraian egon zen Billboarden *Hot Latin Tracks* zerrendan (gehienak 5. postuan).

Abesti honek Rock Abestirik Hoberenaren Grammy Latino Saria irabazi zuen 2002ko Grammy Latino Sarietan, abeslariarentzat bigarren urtea jarraian.

## Abesti zerrenda 
**Digital download** (Surco/2003ko irailak 1)
# "A Dios le Pido" - 3:27
# "A Dios le Pido" [bertsio akustikoa] - 3:30
# "Fijate bien" [jatorrizko bertsioa] - 4:50
# "Nada" [bertsio akustikoa] - 3:55

**México CD single** (Universal/2002)
# "A Dios le Pido" [jatorrizko bertsioa] - 3:26
# "A Dios le Pido" [bertsio akustikoa] - 3:28

**EU CD single** (Surco/2003ko irailak 8)
# "A Dios le Pido" [jatorrizko bertsioa] - 3:26
# "A Dios le Pido" [bertsio akustikoa] - 3:28

**EU CD single** (Universal/Abril 7, 2006)
# "A Dios le Pido" [bildumako bertsioa] - 3:25
# "A Dios le Pido" [Remix] - 3:40

**Frantzia CD single** (Universal/2006ko apirilak 3)
# "A Dios le Pido" - 3:25
# "La Camisa Negra" - 3:34

**EU abestirik hoberena** (Universal/2006ko apirilak 7)
# "A Dios le Pido" [bildumako bertsioa] - 3:25
# "A Dios le Pido" [Remix] - 3:40
# "Un Día Normal" [bildumako bertsioa] - 3:53

## Postuak 
## Kanpo estekak
Txabusina

thumb|140px|**Txabusina**.

**Txabusina** soingaineko erako jantzia da, belaunetaraino luzatzen dena. Aldaera anitz ditu: bainurako txabusina eskuoihalen ehun berdinaz dago egina, eskuz lotzen den gerriko batez dago lotzen da eta bainatu ondoren gorputza lehortzeko erabili ohi da; etxerako txabusina etxeko beroki moduan erabili ohi da eta gerriko batez lotzen da; lanerako txabusina zuriak eta botoidunak izaten dira eta ohikoak dira ospitale, osasun-zentro eta laborategietan, kaleko jantzika toki horietan erabili ohi diren produktuetatik babesteko.

## Kanpo estekak
Dodsworth (filma)

***Dodsworth*** William Wylerek 1936an zuzendutako filma da, Sinclair Lewis idazlearen izen bereko eleberrian oinarrituta (1929). Walter Huston eta Mary Astor izan ziren antzezle nagusiak. 1936ko Oscar sarietarako zazpi izendapen jaso zituen.

## Argumentua 
Dodsworth Motor Company enpresako zuzendaria da Sam Dodsworth, automobilak egiten dituen konpainiarena. Franek, Samen emazteak, senarra konbentzituko du enpresan duen zatia saltzeko eta Europara bidaian joateko. Bikote heldua osatzen dute Dodsworthtarrek. Bidaiak aurrera egin ahala emaztea senarrarengandik aldenduko da: zahartzen doala jakin arren, gaztetzat jotzen du bere burua; ez, ordea, Sam, zein gero eta urrunago sentitzen duen. Italiara helduta Samek Edith Cortright andrea ezagutuko du, eta handik gutxira haien arteko harremana gero eta estuago izango da, elkar maitatzera heltzerainokoa. Franek ez du sortutakoa onartuko.

## Aktoreak 
* Walter Huston ..... Sam Dodsworth
* Ruth Chatterton ..... Fran Dodsworth
* Paul Lukas ..... Arnold Iselin
* Mary Astor ..... Mrs. Edith Cortright
* Kathryn Marlowe ..... Emily Dodsworth McKee
* David Niven ..... Clyde Lockert kapitaina
* Gregory Gaye ..... Kurt Von Obersdorf baroia
* Maria Ouspenskaya .....Von Obersdorf, baroiaren emaztea
* Spring Byington ..... Matey Pearson
* Odette Myrtil .... Renée De Penable

= Oscar sarietarako izendapenak =
* Film onenaren Oscar Saria (izendatua)
* Gizonezko aktore onenaren Oscar Saria (Walter Huston, izendatua)
* Emakumezko bigarren aktore onenaren Oscar Saria (Maria Ouspenskaya, izendatua)
* Zuzendari onenaren Oscar Saria (izendatua)
* Zuzendaritza artistiko onenaren Oscar Saria (**irabazlea**)
* Soinu onenaren Oscar Saria (Thomas T. Moulton, izendatua)
* Egokitutako gidoi onenaren Oscar Saria (izendatua)

## Kanpo estekak 
*  ***Dodsworth *** **IMDB** atarian
Bartzelonako Unibertsitate Autonomoa

**Bartzelonako Unibertsitate Autonomoa** ( edo *UAB*) Kataluniako unibertsitate publikoa da, 1968an sortua.

Bere egoitza nagusia eta heziketa zentru gehienak Bartzelonako probintziako Cerdanyola del Vallès (Vallès Occidental) udalerrian dagoen Bellaterra Kanpusean kokatua daude. Halere, Sabadell, Manresa eta Bartzelona hiriburuan ere hainbat eraikin baditu.

2009-2010. ikasturtean 35.056 ikasle eta 3.566 funtzionario zituen. Bere ikasketa eskeintza 77 titulazio, 328 graduondo programa eta 90 doktoretza programak osatzen zuten.

## Iruditegia 

Irudi:Facultat Medicina UAB Hospital Sant Pau.JPG|Medikuntza Fakultatea,
Irudi:Biblioteca Comunicacio UAB.JPG|Komunikazioaren Liburutegia eta Hemeroteka Nagusia.
Irudi:FM UAB 07 escenari cívica.jpg|Cívica plaza.
Irudi:Veterinaria uab int1.JPG|Albaitaritza Fakultatea.

## Kanpo estekak 
* Bartzelonako Unibertsitate Autonomoaren webgunea
Dekagono

{{Infobox poligonoa
| izena = Dekagono erregularra
| irudia = Regular_polygon_10.svg
| mota = Poligono erregularra
| aldeak = 10
| schläfli = {10}t{5}
| coxeter = 
| simetria = D10, 2×10 ordena
| azalera =  \simeq 7,695 a^2
| angelua = 144°
| propietateak = ganbila, ziklikoa, aldeberdina, isogonala
}}

Geometrian, **dekagonoa** hamar alde eta hamar angelu dituen poligonoa da. Izena antzinako grezieratik dator: δεκάγωνον; δεκά (*deka*, “hamar”) eta γωνον (*gonon*, “angelua” edo “izkina”).

## Dekagono erregularra 
### Propietateak 
Aldearen luzera a bada:
* Azalera: A = \frac{5}{2}a^2 \cot \frac{\pi}{10} = \frac{5a^2}{2} \sqrt{5+2\sqrt{5}} \simeq 7,694208843 a^2
* Perimetroa: P = 10a\,\!

## Ikus, gainera 
* Dekagrama
* Zenbaki dekagonala
* Marrazketa geometrikoa
 
## Kanpo estekak 
* 
*  Definition and properties of a decagon Webgune elkarreragilea
Ekonomia neoklasiko

**Ekonomia neoklasikoa**, **eskola neoklasiko** ere deitzen dena, aldagai ekonomikoetako balioak eskaintza eta eskariaren bitartez zehazten dituena. XIX. mendean garatutako marjinalismo izeneko korronte ekonomikoan du jatorri. Alfred Marshall jotzen da korronte honen aitzindari eta sortzailetzat, bereziki 1890eko *Principles of Economics* bere liburuaren bitartez.

## Kanpo estekak
Lehentasun (argipena)

**Lehentasun** terminoak gauza bat beste bat baino lehenago gertatu edo burutzea eta horretarako arau, agindu edo eskubidea da. Erabilera zenbait ditu:

* lehentasun-seinalea, errepide trafikoan, bidegurutze batean ibilgailu bat beste bat baino lehenago pasa behar duela ezartzen duen trafiko-seinalea;
* finantzetan, lehentasuna edo mendekotasuna, enpresa bateko finantz pasiboek zorrak erreklamatzeko duten eskubide-ordenari dagokiona;
* lehentasunezko partaidetza, finantz aktibo mota bat.
Talesen teorema (argipena)

Geometria klasikoan, bi teorema daude *Talesen teorema* izena daukatenak. Uste da Tales Miletokoa K.a. VI. mendeko greziar matematikari eta filosofoak formulatu zituela bi teorema horiek, eta berarengandik datorkie izena. Bi teoremak hauek dira:
* Talesen teorema (zirkulua)
* Talesen teorema (elkarketa)
Udaberria (Botticelli)

***Udaberria*** edo ***Udaberriaren alegoria*** (italieraz *Primavera*) Sandro Botticellik 1478 inguruan tenperaz ohol gainean egindako margolana da. Egun Uffizi Galerian dago, Florentzian.

Italiako Pizkundeko lanik ezagunenetakoa, zenbait pertsonaia mitologiko ageri dira lorategi batean. Esanahiari dagokionez, berriz, kritikariak ez datoz bat zehazterakoan zeren alegoria den koadroa. Udaberriaren hazkunde joria aipatu da, baita maitasun neoplatonikoa ere.

## Kanpo estekak
Hendekagono

{{Infobox poligonoa
| izena        = Hendekagono erregularra
| irudia       = Regular_polygon_11.svg
| mota         = Poligono erregularra
| aldeak       = 11
| schläfli     = {11}
| coxeter      = 
| simetria     = D11, 2×11 ordena
| azalera      =  \simeq 9,366 a^2
| angelua      = 147,273°
| propietateak = ganbila, ziklikoa, aldeberdina, isogonala
}}

Geometrian, **hendekagonoa** (edo **endekagonoa**) hamaika alde eta hamaika angelu dituen poligonoa da. Izena antzinako grezieratik dator: ἕνδεκαγωνον; ἕνδεκα (*hendeka*, «hamaika») eta γωνον (*gonon*, «angelua» edo «izkina»).

## Hendekagono erregularra 
### Propietateak 
Aldearen luzera a bada:
* Azalera: A = \frac{11}{4}a^2 \cot \frac{\pi}{11} \simeq 9,36564\,a^2
* Perimetroa: P = 11a\,\!

## Erreferentziak 
## Ikus, gainera 
* Endekagrama
* Marrazketa geometrikoa
 
## Kanpo estekak 
* 
*  Properties of an Undecagon (hendecagon) Webgune elkarreragilea
Slaney ibaia

**Slaney** ibaia (irlanderaz: *Abhainn na Sláine*) Irlanda hegoaldeko ibaia da. Irlanderazko *Abhainn na Sláine* izenak "odsasunaren ibaia" esan nahi du.

## Ibilbidea 
Wicklowko konderriko Lugnaquilla mendian sortzen da eta ibilbidean Wicklow eta Wexford konderrietako hainbat herri pasatzen ditu, azkenik Wexfordeko estuario zabalean itsasoratzen delarik. Ibilbidean igarotzen dituen herri nagusiak honako hauek dira:
* Stratford-on-Slaney
* Baltinglass
* Tullow
* Bunclody
* Enniscorthy
* Wexford

## Fauna 
Wicklowen oreina, zisnea, ur-zozoa, lertxuna eta Martin arrantzalea ohikoak dira. Wexfordeko estuarioan aldiz hegazti limikolaz gain antxeta mokogorria, bernagorri arrunta eta itsas mika agertzen dira. Arrainei dagokionez, izokina eta amuarraina dira nagusi.

## Kanpo estekak
Dodekagono

{{Infobox poligonoa
| izena = Dodekagono erregularra
| irudia = Regular_polygon_12.svg
| mota = Poligono erregularra
| aldeak = 12
| schläfli = {12}t{6}
| coxeter = 
| simetria = D12, 2×12 ordena
| azalera =  \simeq 11,196 a^2
| angelua = 150°
| propietateak = ganbila, ziklikoa, aldeberdina, isogonala
}}

Geometrian, **dodekagonoa** hamabi alde eta hamabi angelu dituen poligonoa da. Izena antzinako grezieratik dator: δώδεκαγωνον; δώδεκα (dodeka, “hamabi”) eta γωνον (gonon, “angelua” edo “izkina”).

## Dodekagono erregularra 
### Propietateak 
Aldearen luzera a bada:
* Azalera: \begin{align} A & = 3 \cot\left(\frac{\pi}{12} \right) a^2 = 3 \left(2+\sqrt{3} \right) a^2 \simeq 11,19615242\,a^2
 \end{align}
* Perimetroa:  P = 12a\,\!

## Ikus, gainera 
* Dodekagrama
* Zenbaki dodekagonala
* Marrazketa geometrikoa
 
## Kanpo estekak 
* 
*  Definition and properties of a dodecagon Webgune elkarreragilea
Zerga oinarri

Zerga bati buruz, **zerga oinarria** ordaindu beharreko kuota kalkulatzeko ehunekoa aplikatzen zaion kopuru totala da. Zerga arauetan, ohikoa da zergapetzen den balioari kenkariak aplikatzea zerga oinarria gutxitzeko. Adibidez, ondarearen gaineko zerga %&nbsp;10 izanik, bi seme alaba dituen pertsona baten ondarea 100.000€ denean, baina zerga kalkulatu aurretik seme-alaba bakoitzeko 10.000 euroren kenkaria aplikatzen bada, zerga oinarria 100.000&nbsp;-&nbsp;20.000&nbsp;=&nbsp;80.000&nbsp;euro izango da, zeinaren gainean %&nbsp;10eko zerga-tasa aplikatzen den, eta horren ondorioz ordaindu beharreko kuota 80.000&nbsp;×&nbsp;0,1&nbsp;=&nbsp;8.000&nbsp;euro izango da.

## Kanpo estekak
Sinbad (aktorea)

**David Adkins** (Benton Harbor, 1956ko azaroaren 10a), ***Sinbad*** ezizenaz ezaguna, Estatu Batuetako aktore eta umorista da.

## Filmografia 
* 1986 : *The Redd Foxx Show* (TV)
* 1987 : ''Keep on Cruisin'* (TV)
* 1989 : *That's Adequate*
* 1990 : *Sinbad: Brain Damaged* (TV)
* 1991 : *Necessary Roughness*
* 1992 : *Time Out: The Truth About HIV, AIDS, and You* (bideo)
* 1993 : *Coneheads*
* 1993 : *The Meteor Man*
* 1994 : *Aliens for Breakfast* (TV)
* 1995 : *Happily Ever After: Fairy Tales for Every Child* (TV)
* 1995 : *Houseguest*
* 1996 : *Homeward Bound II: Lost in San Francisco* (ahotsa)
* 1996 : *First Kid*
* 1996 : *Jingle All the Way*
* 1996 : *The Cherokee Kid* (TV)
* 1997 : *Good Burger*
* 1998 : *Soul Music Festival: Part IV* (TV)
* 1999 : *Soul Music Festival: Part V* (TV)
* 2000 : *Ready to Run* (TV)
* 2002 : *Treading Water*
* 2002 : *Crazy as Hell*
* 2002 : *Hansel and Gretel* (ahotsa)
* 2006 : *Just for Laughs* (TV)
* 2006 : *Leila''
Australiar poni

**Australiako ponia**, (), Australiako bertako zaldi arraza bat da. Bere tamaina zein gainontzeko ezaugarriengatik ponien sailkapen taldean sartzen da.

Arrazaren jatorrian Australiara eramandako Britainiar zaldi arrazak daude, bereziki galesdar poniak. Geroztik arabiar zaldiekin nahastu zituzten galesdar poni horiek arraza garatzeko. Baita Indonesiatik ekarritako Timordar ponia zein Flores uharteko ponia zaldi arrazak.

Arraza 1970. urtetik aurrera hasi zen ofizialki kudeatzen.

## Ezaugarriak 
* Tamaina: poni hauen altuera soin gurutzera 112cm eta 142 cm artekoa da.

## Erreferentziak 
## Kanpo estekak 
*  Australiar Poniaren Elkartearen WEB ofiziala

## Argazki galeria
1925 Franklin-Adams

**1925 Franklin-Adams** asteroide gerrikoan aurkitutako 1925. asteroidearen izena da. 1934ko irailak 9an aurkitu zuen Hendrik van Gentek Johannesburgotik. Bere behin-behineko izendapen zientifikoa **1934 RY** zen. Bere izena John Franklin-Adams astronomo zaletuagatik jasotzen du.

## Kanpo estekak
1926 Demiddelaer

**1926 Demiddelaer** asteroide gerrikoan aurkitutako 1926. asteroidearen izena da. 1935eko maiatzak 2an aurkitu zuen Eugène Delportek Uccletik. Bere behin-behineko izendapen zientifikoa **1935 JA** zen. Bere izena aurkitzailearen biloba zen Mireille Demiddelaergatik jasotzen du.

## Kanpo estekak
1927 Suvanto

**1927 Suvanto** asteroide gerrikoan aurkitutako 1927. asteroidearen izena da. Rafael Suvantok aurkitu zuen 1936ko martxoak 18an Finlandiako Turku hiriko Iso-Heikkiläko Behatokitik. Bere behin-behineko izendapen zientifikoa **1936 FP** zen. Bere izena aurkitzailegatik jasotzen du, Bigarren Mundu Gerran hila gertatu zena.

## Kanpo estekak
1928 Summa

**1928 Summa** asteroide gerrikoan aurkitutako 1928. asteroidearen izena da. 1938ko irailak 21ean aurkitu zuen Yrjö Väisäläk Turkuko Iso-Heikkilä Behatokitik. Bere behin-behineko izendapen zientifikoa **1938 SO** zen. Bere izena Bigarren Mundu Gerrako Neguko Gerrako Summako gudua gertatu zen tokia den Summa herriagatik jasotzen du, lehenik finlandiarra eta ondoren errusiarra izan zena Soldatkoye izenarekin.

## Kanpo estekak
Hanko penintsula

**Hanko penintsula** (; ), Hango ere idatzia, Itsaso Baltikoko penintsula txiki bat da. Bertan dago Finlandiaren zati kontinentalaren hegoaldereneko muturra. Salpausselkä mendizerraren azken zatia da, eta bertako landaretza, nagusiki, pinu zuhaixkaz osatua dago. Penintsula bere uhartedi ederragatik eta hareazko hondartza luzeengatik da ezaguna.

Hanko hiria penintsula honetan dago. Paper garrantzitsu bat izan du gerra garaian. Hemen daude, esate baterako, Hanko gotorlekuak, Petri I.a Errusiakoa Handia tsarraren itsas gotorlekuaren zati zirenak. Finlandiako Gerra Zibilean, alemaniar armada hemen lehorreratu zen 1918ko apirilean. Neguko Gerraren ondoren, penintsula Sobietar Batasunari alokatu zitzaion 30 urtez itsas base bat bezala. Alabaina, sobietarrek inguru hartatik bertan zituzten 25.000 soldaduak ebakuatu zituzten Jarraipenaren Gerran, eta finlandiarrek berreskuratu zuten 1941eko abenduan.

## Kanpo estekak
Omarosa Manigault

**Omarosa Manigault** (Youngstown, Ohio, 1974ko otsailaren 5a) Estatu Batuetako politologoa da. Al Gorerentzat lan egin ondoren, 20 *reality show*-etan hartu du parte eta *celebrity* bilakatu da.
Heer

**Heer** (armada alemanez) *Bundeswehr*ren (Alemaniako Defentsa Federala) lurreko sekzioa da. Gaur egun Mendebaldeko Europar Batasuneko lurreko indarren osagairik handi eta boteretsuena da. Tradizionalki, alemaniar indar militarrak Armada, Itsas Armada eta, Lehen Mundu Gerra baino lehentxoagotik, aire armadaz osatua egon da. Heerra 1950eko hamarkadan eraberritu zen Alemaniako Errepublika Federaleko armada bezala, *Bundeswehr*ren zati bezala. 1990eko urrian, Ekialdeko Alemaniako armada, Alemania birbateratuko indar militar berrian integratua izan zen.

## Armamentua 

Fitxategi:Km2000.jpg|KM2000 aiztoa eta P8 Pistola.
Fitxategi:BundeswehrMP7.JPG|MP7A1 subfusila
Fitxategi:GewehrAG36.jpg|G36 fusila AG36 granada-jaurtitzailearekin.
Fitxategi:MG4.jpg|MG4 metrailadorea.
Fitxategi:BundeswehrMG3.jpg|MG3 metrailadorea
Fitxategi:G22 ohne Schalldaempfer.jpg|G22 frankotiratzaile fusila.
Fitxategi:G82 German Army Barrett M107 variant.jpg|G82 fusila.
Fitxategi:HK GMW.jpg|HK GMG granada-jaurtitzailea
Fitxategi:Panzerfaust3.jpg|Panzerfaust 3.

## Ikus, gainera 
* 22px Heer (1935–1945)

## Kanpo estekak 
* Webgune ofiziala
Borra

thumb|300px

**Borra** edo **polizia-makila** arma moduan erabiltzen den makila motza da, zur, metal edo plastikoz egina. Egun, bereziki poliziak erabiltzen du, defentsarako, pertsonak immobilizatu nahiz manifestariak sakabanatzeko.

## Erreferentziak 
## Kanpo estekak
Tridekagono

{{Infobox poligonoa
| izena        = Tridekagono erregularra
| irudia       = Regular_polygon_13.svg
| mota         = Poligono erregularra
| aldeak       = 13
| schläfli     = {13}
| coxeter      = 
| simetria     = D13, 2×13 ordena
| azalera      =  \simeq 13,186 a^2
| angelua      =  \simeq 152,308°
| propietateak = ganbila, ziklikoa, aldeberdina, isogonala
}}

Geometrian, **tridekagonoa** hamahiru alde eta hamahiru angelu dituen poligonoa da.

## Tridekagono erregularra 
### Propietateak 
Aldearen luzera a bada:
* Azalera: A = \frac{13}{4}a^2 \cot \frac{\pi}{13} \simeq 13,1858\,a^2.
* Perimetroa: P = 13a\,\!

## Ikus, gainera 
* Marrazketa geometrikoa
 
## Kanpo estekak 
*
Austin St. John

**Austin St. John** (Roswell, Mexiko Berria, 1974ko irailaren 17a) estatubatuar aktore bat da.

## Biografia 
Austin arte martzialak ikasten hasi zen, horien artean taekwondoa, judoa, kenpoa eta shenjitoa. Bere kirolik gogokoenetako bat futbola da.

Mundu osoan *Mighty Morphin Power Rangers* telesailean parte hartu zuelako ezagun egin da. Hasierako ataletik egon zen telesailean, David Yost, Amy Jo Johnson eta Walter Jonesekin batera. Bere pertsonaia Jason Lee Scott zen, eta historiako lehen ranger gorria izan zen. Lehen denboraldia amaitu ondoren telesailetik erretiratu zen, bere tokia Steve Cardenasek hartuz.

Hiru urteren ondoren telesailera itzuli zen, baina ez Ranger gorri bezala, baizik eta urrezko ranger bezala 1996an *Power Rangers: Zeo*n Caterin Suterland, Kania Burrise, Steve Cardenas, Johnni Yong Bosch, Jason David Frank eta David Yostekin batera. Urte bete beranduago berriz agertu zen, oraingoan 1997ko *Turbo: A Power Rangers Movie* filmean, baina jada ez Power Ranger bezala. Bost urte igaro ondoren *Power Rangers: Wild Force* izeneko telesail berezi batera itzuli zen 2002an. Parte hartzen duen atalaren izenburua "Betirako gorri" da.

## Filmografia 
### Telebista 
### Filmak 
## Liburuak 
* ''Karate Warrior: A Beginner's Guide to Martial Arts.'' -
Wicklow

**Wicklow**, , Irlandako Wicklowko konderriko hiriburua da, herri handiagoak badauden arren, batez ere Dublin ondokoak. 6.761 biztanle ditu (2011), eta inguruko nekazal eremuak hartuta 10.356-ra iristen da.

## Etimologia 
Irlanderazko *Cill Mhantáin* izenak "hortzgabearen eliza" esan nahi du. Ingelesezko izena antzinako eskandinavierazko *Vikingr ló*-ren aldaera izan liteke, zeinak "vikingoen zelaia" esan nahi duen. Vikingoek beraiek *Wykinglo* izena ematen zioten.

## Historia 
Bertakoek dote vikingoek sortu zutela 795 urte aldera, baina kai naturala dela ikusita pentsa liteke aurretik ere populaturik egongo zela. XII mendeko anglo-normandiarren inbasioaren ondoren herria Maurice FitzGeralden eskutan gelditu zen eta honek Black Castle (gaztelu beltza) eraiki zuen kostaldean.

O'Byrne, O'Toole eta Kavanagh klanen eskuetan txandakatuz ibili zen gaztelua baina 1641eko matxinadaren ondoren gudaloste ingelesen hartu zuten. Sir Charles Coote zen ingelesen agintaria eta mendeku gisa herriko jendearekin sarraskia egin zuen, batzuk errez eta besteak herria berreraikitzera behartuz. Gaur egun gazteluaren aztarnak baino ez dira gelditzen ikusgai.

## Klima 

## Iruditegia 

Irudi:Main Street Wicklow.jpg|Kale nagusia
Irudi:Bridge on the Leitrim River in Wicklow Town - geograph.org.uk - 1437981.jpg|Zubia Leitrim ibaiaren gainean
Irudi:IMGWicklowHarbour 4256w.jpg|Wicklowko kaia
Irudi:Wicklow harbour - geograph.org.uk - 171367.jpg|Wicklowko kaia

## Erreferentziak 
## Kanpo estekak 
*  Udalaren webgunea